Legal Document

Category: 265

Text:
12. ΑΠΟΦΑΣΗ ΑΝΑΠΛ. ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ  Αριθ. Α3α/οικ. 2715 της 28 Φεβρ. /1  Μαρτ. 1991 (ΦΕΚ Β΄ 117) Σύσταση Εθνικού Συμβουλίου Μεταμοσχεύσεων. Έχοντας υπόψη: 1.Τις διατάξεις του Νόμ. 1383/1983 «Αφαιρέσεις και μεταμοσχεύσεις ανθρωπίνων ιστών και οργάνων» (ΦΕΚ 106/5.8.83 Τ.Α.). 2.Την υπ’ αριθ. Α3β/2115 Απόφαση του ΥΥΠΚΑ της 8 Ιουν. 1984. 3.Την υπ’ αριθ. Α2γ οικ./1468 Απόφαση του ΥΥΠΚΑ, της 6 Μαρτ. 1983. 4.Την αριθ. 1059/3.3.90 (295/90 Τ.Β.) απόφαση Πρωθυπουργού «Καθορισμός αρμοδιοτήτων του Αναπληρωτή Υπουργού Υγείας, Πρόνοιας και Κοινωνικών Ασφαλίσεων, Γεωργίου Σούρλα». 5.Τις εισηγήσεις της Επιτροπής Πρόληψης Νεφροπαθειών και της Ελληνικής Εταιρείας Μεταμοσχεύσεων και άλλων Επιστημονικών Εταιρειών. 6.Την γνωμοδότηση αριθ. 5 της 78ης Ολομέλειας της 20.12.90 του ΚΕ.Σ.Υ., αποφασίζουμε: Άρθρ.1.-Συνιστάται Εθνικό Συμβούλιο Μεταμοσχεύσεων (Ε.Σ.Μ.) με σκοπό: 1.Τη συμβολή στη χάραξη της Γενικής Πολιτικής Μεταμοσχεύσεων στη χώρα. 2.Την εποπτεία της λειτουργίας της Υ.Σ.Ε.Μ. 3.Την εισήγηση στο ΚΕ.Σ.Υ. μέτρων, όρων και προϋποθέσεων λειτουργίας των κέντρων μεταμοσχεύσεων και την αναθεώρηση αυτών. 4.Την γνωμοδότηση επί γενικών, καθώς και ειδικών και δεοντολογικών προβλημάτων που αφορούν τις μεταμοσχεύσεις. 5.Την σύσταση επιτροπών προς επεξεργασία συγκεκριμένων θεμάτων. Άρθρ.2.-1.Το Ε.Σ.Μ. είναι 13μελές και απαρτίζεται από τον Πρόεδρο του ΚΕΣΥ ή εκπρόσωπό του,  τον Πρόεδρο της Ελληνικής Εταιρείας Μεταμοσχεύ(Αντί για τη σελ. 256,269) Σελ.256,269(α)  Τεύχος 1131-Σελ.67 Μεταμόσχευση Βιολογικών Ουσιών 34.Β.π.11-12 σεως ή εκπρόσωπό του, τον Διευθυντή της ΥΣΕΝ ή εκπρόσωπό του, τον Πρόεδρο της ΕΣΗΕΑ ή εκπρόσωπό του, τον Πρόεδρο του ΠΙΣ ή εκπρόσωπό του, τον Γενικό Διευθυντή Υγείας του ΥΥΠΚΑ ή εκπρόσωπό του. 2.Τα λοιπά μέλη ορίζονται με απόφαση του Υπουργού Υγείας, Πρόνοιας και Κοινωνικών Ασφαλίσεων και είναι επιστήμονες κύρους που ασχολούνται με τις μεταμοσχεύσεις σε όλα τα επίπεδα ενδιαφέροντος. 3.Ως Γραμματέας της Ε.Σ.Μ. ορίζεται υπάλληλος του Υ.Υ.Π.Κ.Α. ο οποίος συμμετέχει άνευ ψήφου. Άρθρ.3.-1.Η θητεία του Ε.Σ.Μ. ορίζεται 3ετής. 2.Το Ε.Σ.Μ. συνεδριάζει τακτικώς μία φορά το μήνα ή εκτάκτως αν το ζητήσουν ο Υπουργός Υγείας Π.Κ.Α., ο Πρόεδρος του Ε.Σ.Μ. ή εγγράφως 4 τουλάχιστον μέλη. 3.Το Ε.Σ.Μ. αποφασίζει εν απαρτία με πλειοψηφία των παρόντων μελών του. Σε περίπτωση ισοψηφίας υπερισχύει η ψήφος του Προέδρου. Άρθρ.4.-Κατά τα λοιπά ως προς τη συγκρότηση, σύνθεση και λειτουργία του Ε.Σ.Μ. εφαρμόζονται οι κανόνες του άρθρ. 19 του Νόμ. 1599/1986. Άρθρ.5.-Η επιτροπή «Προλήψεως και θεραπείας Νεφροπαθειών και Μεταμοσχεύσεων» του Κ.Ε.Σ.Υ., μετονομάζεται σε «Επιτροπή Προλήψεως και Θεραπείας Νεφροπαθειών», και ανασυντίθεται. Άρθρ.6.-Καταργούνται από της δημοσιεύσεως της παρούσης η Α2γ/οικ. 874/19.2.90, η Α2γ/οικ. 985/27.2.90 και η Α2γ/οικ. 1627/90 αποφάσεις του Υ.Υ.Π.Κ.Α. Άρθρ.7.-Η απόφαση αυτή να δημοσιευθεί στην Εφημερίδα της Κυβερνήσεως και να κυρωθεί με νόμο.